Lunenbergas
Lunenbergas (angl. Lunenburg) – miestas rytų Kanadoje, Naujojoje Škotijoje, prie Mahono įlankos (Atlanto vandenynas), 90 km į pietryčius nuo Halifakso. Laivų statyba, žvejyba, išvystytas turizmas. Veikia geležinkelių, žvejybos, Knauto muziejai. Lunenberge išlikusi tradicinė britų kolonijinės gyvenvietės architektūra – nedideli mediniai ir mūriniai namai, prieplauka, liuteronų ir anglikonų bažnyčios. Lunenberge ir apylinkėse paplitusi savita anglų kalbos tarmė.